**วันอาทิตย์ที่ 14 กรกฎาคม 2024**

**เส้นทางแห่งความถ่อมใจ**

วันนี้เราจะมาเรียนรู้เกี่ยวกับเส้นทางแห่งความถ่อมใจของพระเจ้า!

**ความจริงที่ท่านต้องยึดไว้:** การเลือกที่จะดำเนินในเส้นทางแห่งความถ่อมใจของพระเจ้า หมายถึง การเลือกที่จะใช้ชีวิตของคนรับใช้

**มีคาห์ 6:8:** มนุษย์เอ๋ย พระองค์ได้ทรงสำแดงแก่ท่านแล้วว่าอะไรดี และอะไรที่องค์พระผู้เป็นเจ้าทรงประสงค์จากท่าน คือจงประพฤติอย่างเที่ยงธรรม รักความเมตตากรุณา และดำเนินอย่างถ่อมใจไปกับพระเจ้าของท่าน

**1. ตำแหน่งที่สูงที่สุด** โรม 1:1, ฟิลิปปี 1:1, ยากอบ 1:1,2 เปโตร 1:1, มัทธิว 20:28, ฟีลิปปี 2:7

**โรม 1:1** จดหมายฉบับนี้จากข้าพเจ้าเปาโล**ผู้เป็นผู้รับใช้ของพระเยซูคริสต์** เป็นผู้ที่ได้รับการทรงเรียกให้เป็นอัครทูตและทรงแยกไว้เพื่อข่าวประเสริฐของพระเจ้า

**ฟีลิปปี 1:1** จดหมายฉบับนี้จากข้าพเจ้าเปาโลกับทิโมธี**ผู้เป็นผู้รับใช้**ของพระเยซูคริสต์ซึ่งอยู่ในเมืองฟีลิปปี ตลอดจนคณะผู้ปกครอง และคณะมัคนายก

**ยากอบ 1:1** จดหมายฉบับนี้จากข้าพเจ้ายากอบ**ผู้เป็นผู้รับใช้**ของพระเจ้าและขององค์พระเยซูคริสต์เจ้า ถึงชนสิบสองเผ่าซึ่งกระจัดกระจายอยู่ในชาติต่างๆ

**2 เปโตร 1:1** ข้าพเจ้าซีโมนเปโตร**ผู้เป็นผู้รับใช้**และอัครทูตของพระเยซูคริสต์

**มัทธิว 20:28:** “เหมือนกับที่บุตรมนุษย์ไม่ได้มาเพื่อรับการปรนนิบัติ แต่มาเพื่อปรนนิบัติและประทานชีวิตของพระองค์เป็นค่าไถ่เพื่อคนเป็นอันมาก”

**ฟีลิปปี 2:7** พระองค์กลับทรงสละทุกสิ่งมารับสภาพ**ทาส** บังเกิดเป็นมนุษย์

**ลูกา 12:15**แล้วพระองค์ตรัสกับเขาทั้งหลายว่า “จงระวังให้ดี! จงระวังตนจากความโลภทุกชนิด ชีวิตคนเราไม่ได้อยู่ที่การมีทรัพย์สิ่งของเหลือเฟือ

**มาระโก 8:36-37 36**จะมีประโยชน์อะไรที่คนคนหนึ่งจะได้โลกนี้ทั้งโลกแต่ต้องสูญเสียจิตวิญญาณของตน

37 หรือใครจะเอาอะไรมาแลกกับจิตวิญญาณของตนได้

**2. ที่ที่สูงที่สุด** มาระโก 9:33-35, ฟิลิปปี 2:3,9, โยบ 5:11, ลูกา 1:52, มัทธิว 23:12, 1 เปโตร 5:6

**มาระโก 9:33-35**

33 เมื่อพวกเขามาถึงเมืองคาเปอรนาอุม ขณะพระองค์อยู่ในบ้านพระองค์ทรงถาม

พวกเขาว่า “ระหว่างทางพวกท่านถกเถียงกันเรื่องอะไร

34 แต่พวกเขานิ่งอยู่เพราะระหว่างทางพวกเขาเถียงกันเรื่องใครเป็นใหญ่ที่สุด

35 พระเยซูทรงนั่งลงแล้วเรียกสาวกทั้งสิบสองคนมาและตรัสว่า...

**ฟิลิปปี 2:3**อย่าทำสิ่งใดด้วยความมักใหญ่ใฝ่สูงอย่างเห็นแก่ตัว หรือด้วยความถือดี แต่จงทำด้วยความถ่อมใจ ถือว่าคนอื่นดีกว่าตน

**ฟิลิปปี 2:9**“ฉะนั้นพระเจ้าจึงทรงเชิดชูพระองค์ขึ้นสู่ที่สูงสุด และประทานพระนามเหนือนามทั้งปวงแก่พระองค์…”

**โยบ 5:11** ทรงเชิดชูผู้ที่ต่ำต้อย…

**ลูกา 1:52** พระองค์ทรงปลดเจ้านายลงจากบัลลังก์ แต่ทรงยกผู้ต่ำต้อยขึ้น

**มัทธิว 23:12** เพราะผู้ใด**ยก**ตัวเองขึ้นจะถูกทำให้ต่ำลงและผู้ใด**ถ่อมตัวลง**จะได้รับการเชิดชูขึ้น

**1 เปโตร 5:6** เพราะฉะนั้นพวกท่านจง**ถ่อมใจลง**ภายใต้พระหัตถ์อันทรงฤทธิ์ของพระเจ้าเพื่อพระองค์จะทรง**ยก**ท่านขึ้นเมื่อถึงเวลาอันควร

**3. บำเหน็จที่สูงที่สุด** ฟิลิปปี 3:7-10,14, อิสยาห์ 57:15, สดุดี 138:6, มัทธิว 11:29

**ฟิลิปปี 3:7-10**  
7 แต่สิ่งใดๆ ที่เคยเป็นกำไรของข้าพเจ้า บัดนี้ข้าพเจ้าถือว่าขาดทุนเพื่อเห็นแก่พระคริสต์

8 ยิ่งกว่านั้นอีกข้าพเจ้า เห็นว่าทุกสิ่งไร้ค่าเมื่อเทียบ **กับความยิ่งใหญ่ล้ำเลิศในการที่ได้ รู้จักพระเยซูคริสต์**องค์พระผู้เป็นเจ้าของข้าพเจ้า เพื่อพระองค์ข้าพเจ้าได้สละทุกสิ่ง ข้าพเจ้าถือว่าสิ่งเหล่านั้นเป็น**เศษขยะ**เพื่อข้าพเจ้าจะได้พระคริสต์

9 และอยู่ในพระองค์ ตัวข้าพเจ้าเองไม่มีความชอบธรรมที่ได้มาโดยบทบัญญัติ มีแต่ความชอบธรรมที่ได้มาโดยความเชื่อในพระคริสต์เป็นความชอบธรรมซึ่งมาจากพระเจ้าและได้มาโดยความเชื่อ

10 **ข้าพเจ้าต้องการรู้จักพระคริสต์**และมีประสบการณ์ในฤทธิ์อำนาจแห่งการคืนพระชนม์ของพระองค์...และร่วมสามัคคีธรรมในการทนทุกข์ของพระองค์ เป็นเหมือนพระองค์ในการสิ้นพระชนม์

**ฟีลิปปี 3:14** “ข้าพเจ้ารุดหน้าไปสู่หลักชัยเพื่อคว้ารางวัลซึ่งพระเจ้าได้ทรงเรียกข้าพเจ้าจากสวรรค์ผ่านทางพระเยซูคริสต์ ให้ไปรับ”

**อิสยาห์ 57:15** เพราะพระองค์ผู้สูงเด่นซึ่งดำรงอยู่นิรันดร์ ผู้ทรงพระนามว่าบริสุทธิ์ ตรัสว่า “เราอาศัยอยู่ในที่สูงส่งและบริสุทธิ์แต่ก็สถิตกับคนที่สำนึกผิดและถ่อมใจลง เพื่อฟื้นจิตวิญญาณของคนที่**ถ่อมใจ** และฟื้นใจ**คนที่สำนึกผิด**

**สดุดี 138:6** แม้องค์พระผู้เป็นเจ้าทรงสูงส่งยิ่งนัก พระองค์ยังทรงเหลียวแลคน**ต่ำต้อย** …

**มัทธิว 11:29** จงรับแอกของเราแบกไว้และเรียนรู้จากเรา เพราะเราสุภาพและ**ถ่อมใจ** แล้วจิตวิญญาณของท่านจะพักสงบ

**1 โครินธ์ 15:9** เพราะข้าพเจ้าเป็น**ผู้น้อยที่สุด**ในหมู่อัครทูตและไม่คู่ควรแม้กระทั่งจะได้ชื่อว่าอัครทูตเพราะข้าพเจ้าได้ข่มเหงคริสตจักรของพระเจ้า

**เอเฟซัส 3:8** แม้ข้าพเจ้า**ต่ำต้อย**กว่า**ผู้เล็กน้อยที่สุด**ในประชากรทั้งหมดของพระเจ้า ข้าพเจ้าก็ได้รับพระคุณนี้คือได้ประกาศแก่คนต่างชาติ ถึงความไพบูลย์อันสุดจะหยั่งได้ ของพระคริสต์

**1 ทิโมธี 1:15** ข้อความนี้เป็นความจริงซึ่งสมควรแก่การยอมรับ โดยไม่มีข้อกังขา คือพระเยซูคริสต์เสด็จเข้ามาในโลกเพื่อช่วยคนบาปให้รอด และในบรรดาคนบาปข้าพเจ้าเป็น**ตัวร้ายที่สุด**

**ความจริงที่ท่านต้องยึดไว้**

1.ตำแหน่งที่สูงที่สุด: เมื่อเราปรนนิบัติผู้อื่น

2.ที่ที่สูงที่สุด: เมื่อพระองค์ทรงยกชูเราขึ้น

3.บำเหน็จที่สูงที่สุด: การรู้จักพระเยซู

**สรุป:** เส้นทางแห่งความถ่อมใจคือ วิถีการดำเนินชีวิตที่เราถ่อมใจลงและปรนนิบัติรับใช้ผู้อื่น

**คำถามอภิปราย:**

1. ตำแหน่งที่สูงที่สุดหมายถึงอะไร?

2. เมื่อพระเจ้าทรงยกชูเราขึ้นสู่ที่สูงที่สุด นั่นจะทำให้เราสามารถทำสิ่งใดได้?

3. ท่านคิดว่าบำเหน็จที่สูงที่สุดคืออะไร?